
Nomen  et  definitio. 


-Arthritis  ,  Latinis :  malum  articulare .  morbus  palatii, 
morbus  dominorum,  morbus  tartareus,  Germanis: 
Gicht  ,  Gelenkkrankheit,  Gliederweh  5  Gallis :  Goutte  • 
Anglis:  Gout}  Italis:  Gotta,  derivandum  est  a  voca¬ 
bulo  graeco  -ap^poy,  articulus,  et  significat  secundum 
etymologiam  inflammationem  articulorum.  Haec  autem 
inflammatio  nonnisi  unum  pathognomonicum  Arthritidis 
symptoma  sistit  ^  hinc  omnibus  fere  medicis  Arthritis 
est  morbus  universalis  et  specificus,  ex  manifesta  or¬ 
ganorum  vitae  plasticae  prospicientium,  praeprimis 
hepatis  aliorumque  digerentium  affectione  exortus ,  cum 
se-  et  excretionibus  quantitate  et  qualitate  peccanti¬ 
bus  ,  uti  insufficiente  bilis  morbosae  auctae  et  vitiatae 
excretione,  urinarum  salibus  phosphoricis  et  acido 
orbatarum  secretione ,  et  transpiratio  cutanea  justo 
parciore  5  ad  altiorem  evectus  gradum  febri  insimul 
specifica  arthritica  ,  phlogosi  articulorum  valde  dolori- 
fica,  praecipue  extremorum,  et  nisu  in  secretiones  hu¬ 
morum  morbosas ,  phosphate  calcis  impregnatas ,  sti¬ 
patus.  Secretiones  quantitate  jam,  magis  adhuc  quali¬ 
tate  turbantur,  et  secreta  minori  copia  evehuntur,  quem¬ 
admodum  urina,  quae  non  solum  minori  copia  excerni¬ 
tur,  sed  et  sales  illius  phosphorici  ad  ejiciendum  de¬ 
stinati  retinentur  ,  vel  saltem  ab  alio  colatorio  imper¬ 
fecte  evacuantur,  aut  vasis  resorbentibus  alius  cujus- 
dam  organi,  imprimis  ligamentorum  articulorum,  vagi¬ 
narum  tendinumque  incongrue  et  insufficienter  excer¬ 
nuntur. 

Ast  haec  primaria  et  essentialis  Arthritidis  forma 
multifario  modo  saepe  obfuscatur  et  modificatur,  ita  ut 
symptomata  recensita  essentialia  imperfecte  tantum 

adpareant  aut  plane  deficiant ,  morbusque  sub  aliena 
prorsus  forma  compareat.  Vix  ullus  reperitur  morbus 
chronicus .  cujus  larvam  Arthritis  induere  nequeat,  hinc 
merito  pathologicus  Proteus  nuncupatur,  multisque  in 
morbis  gravibus  et  complicatis  chronicis  qua  causa  in¬ 
culpanda  venit. 

Divisio. 

Arthritis  pro  varia  ratione  vario  quoque  dividitur 
modo : 

Ratione  decursus  in  acutam  et  chronicam  $ 

,,  originis  in  haer  edit  aviam  et  acquisitam  $ 
„  typi  in  regularem  seu  perfectam ,  et  ir- 
„  regularem ,  imperfectam  seu  anoma - 

lam  ) 

„  formae  in  manifestam  et  occultam ,  seu 
larvatam ; 

„  complicationis  in  simplicem  et  complica¬ 
tam  ; 

„  naturae  in  genuinam  et  spuriam  5 
„  sedis  in  Podagram ,  Chiragram ,  Cepha- 
lagranij  Omagram ,  Gonagram ,  Lum - 
bagram ,  Dentagram  et  Ischiagram. 

Arthritis  irregularis  iterum  dividitur  in :  Arthrit. 
atonicam ,  vagam ,  retrogradam  seu  retropulsam. 

A.  Diagnosis  Arthritidis  acutae  regularis. 

D  iagnosis  Arthritidis  regularis  seu  perfectae  ut- 
pote  prototypi  cunctarum  morbi  hujus  formarum  duobus 
construitur  momentis,  prodromis  nempe  et  insultibus , 
seu  paroxysmis  arthriticis . 

■ »  * 

I.  Prodroma. 

Prodroma  tanquam  signa  opportunitatis  in  Arthri¬ 
tidem  fere  semper  per  septimanas ,  menses ,  imo  an- 

hos  obscurius  manifestiusvc  praecedunt,  atque  partim 
ad  laesam  digestionem  et  reproductionem ,  partim  ad 
jam  hic  incipientem  passionem  illorum  organorum,  in 
quibus  serius  durante  morbo  affectio  topica  sedem  suam 
figit,  partim,  quae  ad  laesam  irritabilitatem  organismi 
totius  referri  possunt. 

a)  Symptomata  laesae  digestionis  et  assimilatio- 
nis  adparent :  appetitus  prostratus ,  aut  hoc  illaeso 
digestio  tamen  labefactata  5  sapor  alienatus,  amaricans, 
mucidus  aut  acidus,  lingua  obducta 5  querelam  movent, 
quibus  malum  imminet,  de  pressione,  imo  dolore  in 
scrobiculo  cordis,  cardialgia ,  de  plenitudinis  et  pon¬ 
deris  sensu  in  toto  epigastrii  ambitu*,  oboriuntur  fre¬ 
quentes  ructus  ingesta  redolentes  acidi,  amari,  expan¬ 
sio  ventriculi  praesertim  a  ciborum  acidorum  aut  flatu¬ 
lentiae  faventium  usu ,  nausea  imo  vomitus ;  tormina 
in  abdomine  tumidulo,  borborigini$  polycholia  cum 
statu  pituitoso  5  lotium  est  turbidum,  mucosum,  minori 
semper  copia  excernitur,  odoremque  spargit,  quo  pro¬ 
pinquior  paroxysmus,  eo  magis  acidum,  hypostasin 
eam  sanorum  semper  superantem  deponens  5  alvus  sem¬ 
per  irregularis ,  jam  laxa  ,  jam  adstricta ,  rarius  diar- 
rhoica  vel  mucosa.  Morbo  hoc  mulctati  frequentibus 
plerumque  blennorrhoeis ,  praecipue  jcatarrhis  chronicis 
organorum  respirationis ,  vesicae  urinariae  et  haemor- 
rhoidibus  mucosis  jam  per  longius  tempus  ante  Arthri¬ 
tidis  eruptionem  laborare  solent. 

b)  Et  topica  affectio  sese  jam  prodit  signis  pecu¬ 
liaribus  in  illis  partibus,  quas  Arthritis  citius  ocyusve 
occupat.  Spectat  huc  praecipue :  sensus  frigoris  in 
parte  adfecta,  acsi  vento  perflaretur,  vel  acsi  guttis 
aquae  frigidae  conspergeretur  5  in  aliis  casibus  accedit 
stupor  cum  gravitate  extremitatum  adficiendarum,  qui¬ 
bus  nonnunquam  tremores  adsociantur.  Articuli  multum 
pruriunt  et  dolent,  qui  dolor  spasmis  saepe  intenditur, 
et  eo  usque  perdurat,  donec  paroxysmus  ipse  intrave- 

rit  ,  sub  quo ,  nisi  penitus  consopiatur  ,  tamen  miti¬ 
gatur. 

c}  Cum  Arthritis  morbus  sit  gravis  et  in  imis 
organismi  radices  suas  ligat,  nec  irritabilitati  in  pri¬ 
mordio  suae  originis  parcit.  Animus  aegrotantis  inve¬ 
nitur  dejectus ,  variabilis  $  aegri  anxietatem  produnt 
periodice  recurrentem,  nec  non  proclivitatem  in  occu¬ 
pationes  consuetas  majorem,  hinc  literati  perspicacio¬ 
res,  Veneris  cultores  salaciores,  in  sexu  virili  hypo- 
chondriaseos  gravamina  manifestius  evolvuntur ,  in  se- 
quiori  leviores  gravioresve  hysteriae  insultus  5  delas¬ 
sati  et  in  somnum  proclives  hujus  beneficio  non  refi¬ 
ciuntur.  Nonnunquam  autem ,  praecipue  paroxismo 
jam  instante,  insolita  gaudent  euphoria,  hilaritate  exi¬ 
mia  somnoque  laudabili  5  ast  haec  scena  intra  paucas 
abhinc  noctes  mutatur. 

Pulsus  plerumque  tangitur  frequentior,  irregularis 
et  spasticus. 

Minus  constantes  sunt  ante  eruptionem  hujus 
morbi:  intumescentia  venarum,  ischuria,  repentina  re¬ 
missio  vel  plenaria  abolitio  omnium  memoratorum  pro¬ 
dromorum,  et  adhuc  rariores  sunt  illi  casus,  in  quibus 
Arthritis  derepente  ac  sine  prodromis  in  lucem  prodit. 

Phaenomena  haec  praecursoria  digestionem  vitia¬ 
tam,  bilis  secretionem  auctam,  urinarum  vero  nimis 
parcam,  segnem  sanguinis  motum  in  abdomine  conge¬ 
stionesque  in  systemate  venae  portarum  testantur  5  cum 
hypochondriaseos  et  haemorrhoidum  fluentium  praecur¬ 
soribus  fere  conveniunt,  statumque  patefaciunt,  nomine 
Arthritidis  nondum  evolutae ,  nondum  formatae  in¬ 
signitum. 

Haec  prodroma  autem  non  semper  omnia,  et  eodem 
adsunt  tempore,  plerumque  tantum  singula  eorum,  et 
inter  illa  frequentissime  ea,  quae  ex  digestione  laesa , 
et  coenesthesi  alterata  originem  trahunt. 

Prodroma  haec  a  multis  salutantur  Arthritis  im¬ 
perfecta  .  atonica ,  quia  pathognoinonici  insultus  hujus 
inorbi  nondum  praesto  sunt,  et  iteratis  vicibus  recurrere 
possunt,  antequam  Arthritis  ipsa  adpareat. 

II.  Paroxysmus. 

Prodroma  recensita  sequitur  Arthritis  ipsa ,  quam 
penitius  investigantes  adfectionem  topicam,  et  nomina- 
tiin  statum  topico-inflammatorium  in  articulis,  et  febrim 
ab  hac  adfectione  topica  dependentem,  illamque  conco¬ 
mitantem  designamus. 

I.  Qua  symptomata  topicae  adfectionis  adparent  nota 
signa  inflammationis : 

Dolor ,  qui  plerumque  repente  post  mesonyctium 
intrat,  et  primo  comuniter  pollicem  pedis,  et  quidem 
ejus  cum  osse  metatarsi  juncturam,  vel  alium  pedis  di¬ 
gitum,  vel  calcem,  malleolum  alterutrum,  vel  et  digitum 
manus  alterutrumve  brachium  pedemque  occupat.  Ab 
initio  consuetim  est  mitis,  mox  vero  evadit  rodens,  urens, 
terebrans,  lancinans,  fereque  intolierabilis,  cum  non- 
nunquam  adeo  adaugeatur,  ut  partes  adfectae  nec  premi, 
nec  moveri  possint,  imo  ne  tegumenta  quidem  tollerare 
valeant.  Hic  dolor  exacerbatur  et  remittit  quidem  re¬ 
gulariter  cum  febri  arthritica  concomitante ,  ast  nequa¬ 
quam  durante  paroxismo  plane  cessat  5  nam  licet  aegri 
diem  quietius,  quandoque  sine  febri  transigant ,  tamen 
dolor  mitigatus  quidem  perstat,  et  nocte  sequenti  cum 
febri  recrudescit,  et  nonnisi  sub  crisi  plenaria  cessat. 

Rubor  adfectorum  membrorum  sequitur  dolorem  per 
longius  jam  tempus  durantem ,  et  ad  certum  gradum 
regressum*,  colorem  exhibet  erysipelati  analogum,  dif¬ 
fert  tamen  ab  hoc  per  ruborem  dilutiorem,  splendorem 
majorem,  tumorem  minorem  exacte  circumscriptum, 
dolores  profundos,  dirissimos. 

Aestum  aegrotantes  nonnunquam  jam  ante  evolu¬ 
tam  Arthritidem  accusant,  extrinsecus  vero  nonnisi  ru¬ 
bedine  intrante  animadverti  potest. 

Tumor  modo  minoris ,  modo  majoris  conspicitur 
gradus  ,  et  nonnunquam  ad  tantum  incredibile  volumen 
partis  adfectae  adaugetur,  ut  membrum  rigidum,  tensum, 
durum  et  omnis  functionis  expers  inveniatur.  Aegrotus 
nec  pedibus  insistere,  nec  manibus  aliquid  capere,  nec 
semet  vertere,  verbo,  nullum  motum  exercere  valet, 
quin  doloribus  crucietur  vehementissimis ,  et  si  extre¬ 
mitates  tum  superiores  tum  inferiores  simul  morbo  ar¬ 
thritico  plectuntur,  tunc  plane  immobilis  lecto  incumbit. 
II.  Qua  symptoma  universalis  adfectionis,  totum  orga¬ 
nismum  de  processu  arthritico  participare  testans, 
adparet : 

Febrts:  quae  eo  tendit,  productum  pathicum  orga¬ 
nismo  mimicum  eliminare  5  hinc  haec  febris  qua  cona¬ 
men  naturae  salutiferum,  qua  febris  depuratoria  consi¬ 
deranda  venit.  Nexum  fovet  causalem  haec  febris  ar¬ 
thritica  cum  topica  articulorum  inflammatione,  hinc  quo 
magis  evoluta  haec,  eo  vehementior  illa,  et  nonnisi 
existentibus  jam  topicae  adfectionis  sjmiptomatibus 
exoritur.  Quare  seinper  adfectioni  topicae  analogum 
ostendit  characterem,  id  est  erethicum,  qui  autem  ad 
synocham  veram  evehi,  vel  econtra  ad  torporem  de¬ 
trudi  potest.  Caeterum  topica  inflammatio  et  cum  hac 
febris  gradus  dependet  ab  aetate ,  individualitate  et 
morbi  duratione$  nam  in  individuis  junioribus,  robustis, 
plethoricis ,  morboque  nondum  protracto  febris  facile 
adeo  intenditur,  ut  synocham  veram  exhibeat ,  dum  in 
hominibus  aetate  jam  provectis,  debilibus  aut  diuturna 
morbi  duratione  exhaustis  ad  torporem  accedere  amat. 
Incipit  autem  febris  arthritica  cum  dolore  vehementiore, 
horripilatione,  rarius  frigore  intenso*,  dein  sequitur 
aestus,  qui  super  totum  corpus  aequabiliter  expanditur  5 
pulsus  tangitur  primo  celer,  durus,  spasticus,  serius 

magis  mollis,  plenus,  expansus.  Febris  semper  remit¬ 
tens,  et  exacerbationes  unacum  dolore  vesperas  ver¬ 
sus  ,  consuetim  post  mesonyctium  intrant.  Cum  paro¬ 
xysmis  adaugetur  etiam  aegrorum  sensibilitas ,  levis 
jam  strepitus,  lux  modica  illis  molestias  causat ,  omnis 
motus ,  quilibet  attactus  dolores  majores  provocat.  Se- 
et  excretiones  illis  durantibus  plus  minusve  silent, 
cutis  est  sicca,  alvus  obstipa,  urina  parca,  obscura, 
nonnunquam  acidum  redolens ,  seriori  decursu  saepe 
turbida  et  nubeculosa.  Horis  matutinis  tandem  remis¬ 
sio  intrat  $  dolor  minuitur  ,  pulsus  fit  tardior  mollior- 
que ,  et  somnus  profundus  salutat  miserum ,  tumor 
autem  partis  inflammatae  et  rubor  perstant. 

Paroxysmus  talis  regulariter  8  usque  12  horas  et 
ultra  durat,  primis  praecipue  morbi  diebus,  aut  dum 
Arthritis  individua  robusta  invasit,  vel  febris  valida 
fuit,  in  Arthritide  acuta  plures  horum  paroxysmorum 
cito  sese  excipiunt,  et  tunc  morbus  fine  secundae  aut 
tertiae  septimanae  decernitur.  Febris  tunc  initio  sy- 
nochae  magis  magisque  adpropinquatu  *,  fit  postea  de¬ 
bilior,  et  tandem  plane  remittit.  Quo  proprior  itaque 
synochae,  quo  magis  exculta  ,  quo  vehementior  dolor , 
quo  junior  et  robustior  aeger,  eo  celerior  morbi  decur¬ 
sus  esse  solet,  sed  et  eo  facilius  transmigratio  inflam¬ 
mationis  ex  uno  articulo  in  alterum  locum  habet, 
sicque  Arthritidem  vagam  ostendit  cum  metastasibus 
tunc  valde  timendis  ad  organa  interna  5  vice  versa , 
quo  mitior  febris,  quo  minor  tumor,  rubor  et  dolor,  eo 
facilius  in  Arthritidem  chronicam ,  fixam ,  et  alios  mor¬ 
bos  posthumos  abire  solet.  Normali  morbi  decursu, 
febri  remittente,  locali  adfectione  sensim  sensimque  de¬ 
crescente  crises  tandem  intrant,  quae  modo  per  sudores 
universales  acidum  redolentes,  modo  per  urinam  tur¬ 
bidam  larga  copia  excretam  sese  annunciant.  Lotium 
hoc  quieti  commissum  mox  albicans  mox  rubrum  est, 
sedimentumque  suppeditat  sabulosum.  Non  raro  his 

adjungitur  desquamatio  partis  inflammatae,  quae  tamen 
nonnisi  crisis  localis  consideranda.  Tali  modo  totus 
insultus  arthriticus  absolutus  est,  et  nisi  datis  ansis 
citius  sollicitetur,  primum  omni  altero,  dein  omni  anno 
tempore  vernali ,  serius  bis  per  annum ,  vere  nimirum 
et  autumno ,  peccantibus  autem  regimine,  diaeta,  vitae 
genere  luxurioso,  inordinato ,  tempestate  multum  varia¬ 
bili  saepius  quoque  per  annum  redit,  diutiusque  durat, 
ita  ut  aegro  vix  per  aestatem  induciae  concedantur. 

ff)  Diagnosis  Arthritidis  irregularis  et  larvatae. 

Premitur  haec  multis  difficultatibus ,  cum  varia  ra¬ 
tione  exoriri  possit ,  proinde  etiam  s}rmptomata  varia  in 
lucem  prodeant.  Generatur  tamen  in  genere  duplici  ra¬ 
tione  :  nempe  aut  repellitur  Arthritis  in  partibus  exter¬ 
nis  jam  formata  ad  organa  interna,  et  quidem  vel  re¬ 
pente  praecipue  refrigerio ,  vel  successive ,  aut  in 
partibus  externis  formari  inhibetur,  materiaque  athri- 
tica  in  organis  internis  retinetur, 

Cognoscitur  priori  ratione  inducta  Arthritidis  ano- 
malae  forma  valida  encephali  adfectione  cum  symptoma¬ 
tibus  eomatosis  aut  apoplecticis  haud  raro  cito  letha- 
libus,  praecipue  in  senibus  5  vehementibus  inflammatio¬ 
nibus  pulmonum ,  cordis  ,  pericardii  vasorumque  majo¬ 
rum  ,  pleurae ,  ventriculi ,  intestinorum ,  hepatis ,  lie¬ 
nis,  renum,  vesicae  urinariae,  uteri,  praecipue  in  in¬ 
dividuis  junioribus,  et  robustis,  quae  inflammationes 
hinc  inde  vehementia  et  malignitate  sua  brevi  lethales 
evadunt,  vel  saltem  solertissima  etiam  sub  cura  in  exi¬ 
tum  nituntur  infaustum.  Hisce  morbis  Arthritidem  re¬ 
pulsam  subesse,  patet,  si  insultus  arthritici  in  partibus 
externis  disparuere,  morbusque  praesens  exortus  est. 

Diagnosis  Arthritidis  anomalae  posteriori  ratione 
inductae  magis  adhuc  ardua  redditur,  cum  sub  sche¬ 
mate  plurimorum  diversissimorumque  morborum  in  vis- 


ceribus  capitis,  pectoris,  abdominis,  cuteque  occurren¬ 
tium  adpareat.  Frequentissimi  tamen  sunt:  cephalagra 
quotidie  vel  alternis  diebus  vespere  aut  nocte  invadens, 
vertigo ,  apoplexia ,  epilepsia ,  dolor  faciei  Fothergillii, 
Ophthalmiae,  cataracta,  glaucoma,  amaurosis $  tussis 
chronica ,  haemoptoe ,  pneumonia ,  pleuritis ,  phthisis 
pituitosa,  hydrothorax,  asthma,  angina  pectoris  He- 
berdenii  $  dvsorexia  et  dyspepsia ,  colica ,  diarrhoea 
chronica,  gravamina  haemorrhoidalia ,  hypochondria, 
hysteria,  melancholia,  metrorrhagia,  dysuria,  scirrhus 
uteri,  ovariorum,  testiculorum 5  erysipelas  chronicum, 
impetigines  chronicae,  in  specie  herpes  et  scabies.  Na¬ 
tura  horum  morborum  arthritica  evincitur  per  dispositio¬ 
nem  haereditariam ,  periodice  recurrentes  dolores  ar¬ 
thriticos  fugaces  ,  urinas  sedimentosas  calcem  phospho- 
ricam  gerentes ,  et  si  morbi  status  ab  anni  tempore  ae¬ 
risque  vicissitudinibus  multum  dependet. 

Aetiologia. 

Causa  Arthritidis  proxima  in  genere  quaerenda  est 
in  producto  specifico,  in  anomalia  functionum  syste¬ 
matis  venae  portarum ,  turbata  digestione  alienataque 
sanguinis  mixtione,  atque  ex  hac  promanante  formatione 
materiae  arthriticae  specificae,  quae,  quum  solida  ex 
fiuidis  formentur,  in  sequelam  hujus  organicae  aliena¬ 
tionis  constitutioni  arthriticae  ansam  largitur.  Alienata 
sanguinis  mixtio  exorta  videtur  praedominio  combu- 
stibilium,  et  inde  egressae  materiae  peccantis ,  scilicet : 
azoti,  salium  phosphoricorum ,  nitricorum,  urinoso- 
rum  etc. 

Uti  in  quolibet  morbo,  etiam  in  Athritide  momenta 
disponentia  seu  interna ,  et  excitantia  seu  externa  con¬ 
sideranda  veniunt. 

I.  Momenta  disponentia. 

1.  Aetas.  Arthritis  invadit  nonnisi  homines  pro¬ 
vectioris  aetatis,  nunquam  autem  adparet  ante  puber¬ 
tatem,  nec  in  juventute,  nisi  rationes  mox  nominandae 
agant. 

2.  Dispositio  congenita,  haereditaria.  Yix  alio  in 
morbo  tanti  valoris  est,  quam  in  hoc  5  parentes  Poda¬ 
gra  laborantes  procreant  liberos,  qui  certos  annos  as- 
sequuti,  nonnunquam  jam  in  aetatis  flore,  eodem  ple¬ 
ctuntur  morbo. 

3.  Habitus  arthriticus  morbi  evolutioni  praecipue 
favet.  Designatur  autem  hicce  constitutione  piethorica, 
robusta,  pectore  amplo  ,  capite  magno ,  membris  toro¬ 
sis,  irritabilitate  majori ,  peculiari  musculorum  forma 
rotunda,  cute  aspera,  anomaliis  in  secretionibus,  poly- 
blennia.  Sic  et  individua  habitu  scrophuloso  vel  rhachi- 
tico  praedita  hujus  morbi  insidias  raro  effugiunt. 

4.  Sexus  virilis  longe  crebrius  Arthritide  vexatur, 
quam  sexus  sequior;  nam  in  feminis  plethora  per  ca- 
tamenia,  lochia,  lactationem  minuitur.  „Mulier  non  la¬ 
borat  Podagra,  nisi  ipsi  menses  defecerint/4  (JHippocr* 
Aphor.  28—30  Lit.  IV.). 

5.  Temperamentum  ch 0 1  er ic 0 - s angu ine u  111  regulari 
Arthritidi  magis  favet  5  caetera  autem  anomalias  dili¬ 
gunt, 

II.  Momenta  excitantia. 

1.  Omnia,  quae  digestionem  insigniter  laedunt, 
certumque  debilitatis  gradum  in  organis  digestionis 
producunt  modo  jam  directo  ,  jam  indirecto. 

Ad  directe  debilitantia  pertinent :  alimenta  digestu 
difficilia,  abusus  Veneris,  coitus  immodicus,  praema¬ 
turus  ,  onaniae  vitium.  Hinc  dicit  Hippocrates :  „Eu- 

nuchi  non  laborant  Podagra,  et  puer  non  vexatur  Ar¬ 
thritide  ante  Veneris  usum.a  (Sect.  VI.  28 — 30)* 

Ad  indirecte  debilitantia  referuntur:  victus  nimis 
largus  ,  necessitatem  excedens ,  multum  nutriens ,  pin¬ 
guis  et  conditus ,  spirituosorum  potuum  ,  speciatim  vi¬ 
norum  juvenum,  acidorum  aut  acrium  haustus  nimii, 
praecipue  si  tale  vitae  genus  cum  otio  et  excessu  in 
Venere  conjungitur.  Stomachus  stimulantibus  adsuetus 
progrediente  semper  indiget  stimulo,  donec  tandem  ad 
illum  gradum  perveniat,  ubi  nullum  amplius  augmentum 
obtinere  potest ,  et  debilitas  intrat.  Licet  hi  influxus  re¬ 
rum  directe  et  indirecte  debilitantium  varii  esse  vide¬ 
antur,  eundem  tamen  ultimum  effectum  provocant,  ex¬ 
hauriunt  nempe  vim  digestricein.  Eodem  fere  modo 
agunt  medicamina,  ventriculum  et  tractum  intestinalem 
multum  adflcientia,  ut  purgantia  forliora,  drastica , 
praeprimis  illa,  quae  systema  gangliare  sollicitant, 
e.  g.  Aloe. 

2.  Quae  processum  chylificationis  mutant,  chy¬ 
lumque  ita  modificant,  ut  partes  combustibiles  augean¬ 
tur,  quod  praecipue  usu  carnis  et  omnibus,  quibus 
processus  combustionis  in  aliis  organis  impeditur,  et 
prae  ceteris  ad  hepar  transfertur,  sequitur.  Huc  refe¬ 
renda  sunt:  vita  nimis  sedentaria,  praesertim  repen¬ 
tinus  a  vitae  genere  admodum  activo  in  otiosum  trans¬ 
gressus  5  nimiae  corporis  facultatumque  mentis  inten¬ 
siones  ,  eaeque  nocturnae  et  mox  post  prandium,  prae¬ 
cipue  invita  Minerva  5  excretionum  variorum ,  bilis  in 
specie,  urinae  et  transspirationis  suppressio  vel  nota¬ 
bilis  restrictio,  hinc  aer  humidus  et  frigidus,  habita¬ 
culum  udum  sole  orbatum,  mora  in  regionibus  humidis , 
depressis,  paludosis  5  ira  frequens,  sed  et  curae,  moe¬ 
ror  aliique  animi  adfectus  et  pathemata  e  deprimen¬ 
tium  genere.  Hinc  Bowley  dicit:  „Bacchus  est  pater, 
Venus  mater,  Ira  obstetrix  Arthritidis. “ 

3.  Rheumatismus  antecedens.  Experientia  nempe 

teste  individua,  quae  in  juventute  crebris  rheumatismis, 
praecipue  articulorum  acuto  ,  laborarunt,  seriori  aetate 
morbo  arthritico  vexantur, 

4.  Motus  excessivus ,  cui  aeger  adsuetus  non  est, 
equitatio  protracta  dependentibus  extremitatibus  inferio¬ 
ribus  ,  cujus  adserti  veritatem  Scythae  podagra  labo¬ 
rantes  adlirmant. 

5.  Mechanici  quoque  influxus  dispositione  prae¬ 
sente  insultum  arthriticum  provocare  valent.  Si  indi¬ 
viduum  ad  Arthritidem  caeterum  dispositum  ,  quod  vel 
nullo  antea  paroxysmo  plectebatur,  e.  g.  humi  proster¬ 
nitur  ,  in  sequelam  hujus  mechanicae  laesionis  oboritur 
insultus  arthriticus,  qui  autem  vix  qua  talis  agnosci¬ 
tur,  cum  dolores  inde  emergentes  lapsui  adscribantur. 

6.  Contagium  proprium  adhaerens  materiae  trans- 
spiratae ,  sudorique  arthriticorum. 

Causa  Arthritidis  proxima. 

Varii  auctores  variam  accusant.  Veteres  proximam 
Arthritidis  causam  posuere  in  materia  quadam  propria 
arthritica,  sicut  recentiores  in  materia  noxia  speciali 
sanguini  inhaerente  ,  quam  Aurelius  superabundan- 
tem  chyli  partem  arbitrabatur,  et  inde  originem  Arthri¬ 
tidis  ex  abundantia  nutrimentorum  deducebat  5  C  0  d  ag¬ 
nus  ex  nutrimentis,  quae  viribus  digestionis  singu¬ 
lorum  non  respondent 5  Desault  et  Warner  ex 
suppressa  cutis  functione 5  Grant  et  Stoll  ex  san¬ 
guinis,  praecipue  systematis  venae  portarum ,  acri¬ 
monia  $  Stahl  et  Tiefenbach,  quibus  Schon- 
1  ein  quoque  adnuit,  causam  quaesiverunt  in  inflam¬ 
matione  ,  producta  a  natura  ipsa  medicatrice  ad  tonum 
phrtium  ammissum  restituendum 5  Cullenet  Ideler 
in  atonia  tractus  intestinalis,  qua  fit,  ut  acidi  phos- 
phorici  accumulati ,  nec  nimia  terrae  calcareae  copia 
justo  tardius  per  urinam  excernatur  5  Sp  ren  g  ei  in 

dtspari  virium  nervorum  distributione ,  conjuncta  cum 
atonia  organorum  abdominalium  ,  cum  congestionibus 
in  articulos  ,  et  suppressa  salium  phosphoricorum  per 
urinam  excreiione ;  Hemke  in  vitio  quodam  univer¬ 
sali  systematis  reproductivi }  sagacissimus  Hufeland, 
qui  veritati  proxime  accedere  videtur,  causam  opinatur 
proximam  in  specifica  humorum  dyscrasia ,  et  abnor¬ 
mitate  reproductionis,  cujus  princeps  character  nisus 
in  formationem  acidi  et  terrae  calcareae  phosphoricae 
ex  debilitate  digestionis  vitiataque  chylificatione  adparet. 
Hinc  juxta  hunc  auctorem  paroxysmi  nil  aliud  designant, 
quam  conamen  naturae,  materiam  arthriticam  ex  orga¬ 
nismo  eliminare. 

Differentiae  Arthritidem  inter  et  Rheu¬ 
matismum. 

a.  Quoad  naturam . 

Rheumatismus  est  morbus  sui  generis,  consistens 
in  irritatatione  inflammatoria  organorum  membranaceo¬ 
rum,  humores  serosos  conducentium  et  excernentium, 
quae  turbata  cutis  functione,  in  specie  suppressa  tran- 
spiratione  ex  refrigerio  causatur. 

Arthritis  vero  longe  alium  sistit  morbum. 

b.  Quoad  Aetiologiam . 

1.  Dispositio  peculiaris  ad  Rheumatismum  non 
datur,  nisi  ad  illam  cutem  teneram,  debilem,  emolli¬ 
tam  ,  erga  aeris  vicissitudines  nimis  sensilem  adnume- 
rare  velis. 

Dispositio  ad  Arthritidem  est  propria,  consistens 
in  turbis  organorum  digestionis,  in  specie  hepatis,  ha¬ 
bitu,  plethora  abdominali  etc. 

2.  Rheumatismus  semper  est  acquisitus  morbus. 
Arthritis  autem  haereditate  propagatur. 

3.  Rheumatismus  nemini  hominum,  nulli  sexui 
atque  aetati  parcit;  Arthritis  autem  ftetati  magis  pro- 

vectiori  insidiatur,  sexuique  masculo ,  rarius  feminis, 
nisi  sint  viragines  vel  catameniis  destitutae. 

4.  Rheumatismus  semper  suppressa  cutis  t  «in¬ 
spiratione  per  refrigerium  oritur;  haec  causa  cito  agit, 
citoque  Rheumatismus  subsequitur.  Arthritidis  autem 
causae  sunt  multiplices,  magis  pertinaces,  diutius  du¬ 
rantes  pedetentimque  agentes;  omnes  versantur  circa 
chymi-  et  chylificationem ,  et  arthritidem  successive 
evolvunt, 

5.  Rheumatismus  contagio  destituitur;  Arthritidem 
vero  quidpiam  contagii  continere  et  sudore  transplantari 
posse ,  observationibus  multis  comprobatum  est. 

6»  Substratum  Rheumatismo  largiuntur  unicum 
cutis  et  membranae  serosae;  Arthritidi  vero  omnia  or¬ 
gana,  quae  digestioni  et  assiinilationi  inserviunt,  licet 
et  cutis  suum  contribuere  possit. 

c.  Quoad  Symplomalologiam. 

1.  Rheumatismus  data  ansa  derepente  oritur,  nul¬ 
lum  habet  stadium  praeparationis;  Arthritidi  vero  sem¬ 
per  quaedam  nominatorum  prodromorum  praecedunt. 

2.  Insultus  arthritici  certum  typum ,  consuetim 
tertianum  observant,  et  post  mesonyctium  intrare  amant, 
Rheumatismus  vero  continuus  est,  nec  ullum  diei  tem¬ 
pus  prae  alio  praediligit. 

3.  Sedes  Arthritidis  plerumque  in  ossium  articulis 
eorumque  bursis  mucosis ;  Rheumatismus  vero  potius  par¬ 
tes  molliores ,  musculos  et  membranas  varias  occupat. 

4.  Arthriticis  doloribus  febris  antecedit,  et  sen¬ 
sim  sensimque  dolores  accedunt;  in  Rheumatismo  re¬ 
pente  pars  adfecta  dolore  corripitur,  febri  subsequa. 

5.  Dolor  in  Rheumatismo  est  lancinans ,  scindens, 
pungens,  premens,  calore  lecti  crescens,  aequaliter 
divisus;  in  Arthritide  mordens,  rodens,  ardens,  in 
uno  puncto  concentratus ,  et  lecti  tepore  minuitur. 

6.  Rubor  in  Rheumatismo  levis,  superficialis, 
nonnunquam  plane  nullus ,  si  adfectio  haeret  profun- 


19 

dis 5  in  Arthritide  semper  praesto  est,  erysipelaceo 
similis ,  non  circumscriptus. 

7»  Tumor  in  Rheumatismo  nullus  aut  saltem  le¬ 
vis  ^  in  Arthritide  semper  supervenit,  et  tunc  febris 
et  dolores  remittunt. 

8.  In  inflammatione  rheumatica  cutis  non  desqua¬ 
matur  5  in  Arthritide  furfurum  aut  squamularum  sub 
forma  decidit. 

9.  In  Rheumatismo  nullus  adest  nisus  in  forman¬ 
dos  calculos  aut  producendas  excrescentias  osseas,  quod 
in  Arthritide  saepissime  accidit. 

10*  Sudores  in  ^Rheumatismo  sunt  magis  symp¬ 
tomatici  ,  vix  levantes,  nec  acidum  redolentes,  nec 
viscidi}  in  Arthritide  sunt  revera  critici  pro  parte  ad- 
fecta ,  levantes ,  crassi  et  acidum  redolentes. 

11.  Rheumatismus  ab  initio  vagus,  serius  magis 
uno  in  loco  fixus;  Arthritis  quo  junior,  eo  magis  fixa, 
quo  vetustior,  eo  magis  vaga, 
d.  Quoad,  Prggnosin . 

1.  Rheumatismus  licet  dolorificus  plus  timoris, 
quam  periculi  incutit  5  Arthritis  semper  est  morbus  gra¬ 
vis  ,  saepe  perniciosus. 

2*  Rheumatismus  exordio  facile  tolli  potest,  imo 
conducit  vix  erumpentem  suffocare  $  Arthritis  semel  evo¬ 
luta,  suppressa,  magnas -et  periculosas  producit  turbas 
sensim  sensimque  eradicandas. 

3.  Juvenes  Rheumatismo  correpti  longam  adhuc 
vivunt  vitam  $  juvenes  arthritici  vix  longaevam  attin¬ 
gunt  aetatem. 

4.  Rheumatismus  saepe  citissime  tollitur  5  Arthri¬ 
tis  semper  longum  et  protractum  exposcit  tractamen. 

Prognosis. 

Arthritis  in  genere  semper  est  morbus  difficilis 
sanatu,  dolorificus,  et  non  raro  ipsi  vitae  insidiosus. 

2  * 

Vix  enim  datur  morbus,  qui  illo  pertinacius  organismo 
inhaereat ,  difficiliusque  exstingui  possit,  nisi  noxiae 
illam  provocantes  ex  integro  deleantur,  paroxysmi  in 
corpore  robusto  fortique  occurrant,  regulariter  decur¬ 
rant  ,  crisesque  faciant  citas  et  perfectas,  et  tunc  quo- 
cpie  raro  nonnisi  radicitus  sanatur. 

Nimis  vero  perniciosa  redditur  ob  facile  insequen- 
tem  recidivam,  metastasin  ad  partes  internas,  atque 
ob  morbos  posthumos. 

Quamquam  ob  varietatem  symptomatum  morbosa¬ 
rum  vix  unicus  datur  morbus ,  qui  non  arthriticam  in¬ 
duere  possit  naturam  ,  tamen  ex  innumeris  ab  Arthri¬ 
tide  provocatis  malis  sequentia  adducere  vellem: 

Adfectiones  partium  externarum  sic  dictas  rheu¬ 
matico -arthriticas,  praecipue  in  partibus  membranosis, 
uti :  Ischiadem  nervosam  Cotuni,  Prosopalgiam ,  Odon- 
talgiam  arthriticam,  Cephalagram,  Hemicraniam 5  in¬ 
flammationes  acutas  partium  internarum  et  externarum, 
uti:  Erysipelas,  Anginam  membranaceam,  Ophthal- 
miam  arthriticam ,  Gastritidem  acutam  ;  blennorrhoeas, 
ut:  Medonhoeam  et  fluorem  album  arthriticum,  Blen- 
norrhoeam  ventriculi,  tubi  intestinalis,  vesicae  urina¬ 
riae  5  haematoses,  ut:  Epistaxin,  Haemoptoen,  Hae¬ 
maturiam,  Metrorrhagiam 5  ulcera  ubicunque,  luben- 
tissime  tamen  in  articulorum  affinitate  5  febres  inter¬ 
mittentes  et  continuas  ;  impetigines,  uti :  Scabiem,  Her¬ 
petem*  adfectiones  ventriculi  et  tubi  intestinalis  ?  ut 
Dyspepsiam,  Vomitum  chronicum,  Pyrosin,  Bulimiam, 
Tormina,  Colicam,  Diarrhoeam,  Dysenteriam;  mor¬ 
bos  thoracis,  ut:  Dyspnoeam,  Asthma,  Phthisin; 
nevroses  varii  generis,  praesertim  Hypochondriam  et 
Hysteriam, 

Va  ria  haec  mala  varia  iterum  ratione  modificant 
prognosin. 

Specialis  depromitur  prognosis  ex  modo ,  ratione 
et  evolutione  Arthritidis,  ex  morbi  causa,  duratione, 

sede,  forma,  complicatione  cum  morbis  aliis  ,  nec  non 
ex  aegri  individualitate  et  vitae  ratione,  atque  tracta- 
minc  hucusque  instituto. 

Infaustior  prognosis  in  Arthritide  ex  vita  lasciva, 
quam  ex  alia  causa  exculta  •,  febres  arthriticae  et  paro- 
xj^sini  rapide  decurrentes  majores  vitae  insidias  stru¬ 
unt,  quam  chronice  decurrentes  5  ex  his  enim  lubentius 
metastates  oriuntur,  sub  quibus  haud  unquam  fausta, 
et  eo  infaustior  prognosis ,  quo  nobilius  organon  cor¬ 
reptum. 

Quae  originem  debet  dispositioni  haereditariae, 
atque  ex  noxis  supra  memoratis  sensim  sensimque  ex¬ 
cultae  ,  tristem  agnoscit  prognosin ,  et  eo  magis ,  quo 
minus  illae  ab  aegro  aut  medico  arcendae  sunt,  e.  g. 
endemicae. 

Quo  diutius  duraverat,  quo  magis  inveterata ,  quo 
pertinacius  corpori  inhaeret ,  et  quo  plures  partes ,  plu¬ 
raque  organa  sunt  detenta ,  eo  difficilior  sanatu. 

Acuta ,  regularis ,  plerumque  arthrophlogosibus 
conjuncta  faustior  ob  crises  perfectas,  licet  lubenter 
recedat,  quod  minus  quidem  sub  chronica,  irregulari 
timendum ,  quae  vero  facile  in  organicas  abit  destruc¬ 
tiones. 

Arthritis  vaga  ob  recessum  ad  partes  internas  per¬ 
niciosa  ,  sic  et  anomala  ,  retrogressa  saepe  subito  mor¬ 
tem  infert. 

Impetigines  quoque,  ulcera,  blennorrhoeae  etc.  ex 
Arthritide  orta  pertinacius  decurrunt,  quam  ex  alia 
causa. 

Respicientes  formam  et  sedem  pauciores  agno¬ 
scit  difficultates  Podagra ,  plures  jam  Gonagra ,  Chira¬ 
gra,  Omagra,  maximas  vero  Ischiagra,  Rhachiagra  et 
Lumbago  arthritica. 

Prognosis  valde  turbatur  complicatione  cura  aliis 
morbis,  ut:  Scrophulosi,  Syphilide,  Scorbuto,  Scirrho 


habita  apoplectico ,  phthisico  etc.  Sub  tali  enim  com¬ 
plicatione  directam  therapiam  ne  unquam  instituas }  na¬ 
vigamus  enim  Scyllam  inter  et  Charybdin,  unum  malum 
eradicare  studemus  ,  alterum  exasperamus. 

In  junioribus  individuis  facilius  sanatur,  quam  in 
senioribus ,  ob  fortiorem  naturae  medicatricis  reactio¬ 
nem.  Intra  30mura  et  45tum  sub  Podagrae  forma  adparens 
Arthritis  insanabilis  quidem  habetur  ob  metamorphoses 
aetate  provectiore  obvenientes  5  nihilominus  tamen  ta¬ 
les  aegri  regimine  stricto  observato  haud  infelici  lon- 
gaque  fruuntur  vita. 

Constitutio  plethorica  et  sexus  virilis  evolutioni 
Arthritidis  favet  magis*,  feminae  autem  vix  plectuntur 
hoc  morbo  ,  nisi  in  annis  versentur  climactericis. 

Aestate  et  sub  aere  sicco,  calido  faustior  est  pro¬ 
gnosis  ,  quam  vere  et  auctumno  sub  humida ,  frigida, 
variabili  tempestate. 

Brevioris  durationis  est  Arthritis  in  sanguineis, 
in  cholericis  vero  magis  ad  metastases,  praecipue  ad 
cerebrum  et  medullam  spinalem  prona. 

Experientia  tandem  docet ,  vehementissimas  et 
periculosissimas  Arthritidis  formas  saepe  feliciter 
sanari. 


Terminationes. 

Arthritis  terminatur,  uti  quilibet  morbus,  vel  in 
sanitatem ,  vel  alios  morbos ,  vel  mortem. 

In  sanitatem  transit :  brevi  duratione,  exigua  ve¬ 
hementia  ,  in  junioribus  et  robustis  individuis ,  nullis 
adhuc  exortis  productis  morbosis ,  regimine  stricto ,  et 
therapia  congrua,  crisibus  perfectis,  ut:  larga  cutis 
transpiratione,  lotii  adaucta  excretione  copioso  cum  se¬ 
dimento  ,  in  quo  calcis  phosphoricae  magna  reperitur 

quantitas,  fluidis- alvi  depositionibus  unacutn  partis  ad- 
fectae  desquamatione. 

In  alios  morbos :  sub  decursu  magis  chronico, 
majori  vehementia,  in  senioribus  et  debilitatis  indivi¬ 
duis,  incongruo  regimine  et  perversa  therapia.  Tales 
morbi  secundarii  sunt :  inflammationes  post  suppressos 
singulos  paroxysmos ,  ut :  cerebri ,  medullae  spinalis, 
pulmonum,  cordis,  intestinorum  abdominalium,  renum, 
vesicae  urinariae  ,  uteri  $  enteritis ,  dysenteria ,  colica, 
phthisis,  hydropes,  consuetim  ascites  5  nevroses,  ut: 
trisinus,  tetanus,  epilepsia,  convulsiones,  ischias,  car~ 
dialgia ,  surditas,  amaurosis  5  vesaniae,  ut:  moria, 
mania,  melancholia,  fatuitas  etc. 

In  mortem ,  quae  vario  modo  variis  sub  formis  in¬ 
trat  ,  et  quidem :  a)  per  febrem  vehementem  subsequa 
virium  vitalium  exhaustione,  ergo  per  paralysin  syste¬ 
matis  vasorum  $  b)  per  suppressionem  paroxysmorum 
podagraicorum  in  articulis  et  transitum  ad  organa  interna  ; 

c)  per  secretionem  concrementorum  arthriticorum  in  or¬ 
ganis  ad  vitam  absolute  necessariis  ,  quo  functiones  eo¬ 
rum  ita  impediuntur,  ut  vita  ulterius  persistere  nequeat 5 

d)  per  copiosum  fluxum  cruentum  in  haemorrhoidariis, 
praecipue  si  in  organis  internis  contingit  5  e)  per  suc¬ 
cessivam  virium  vitalium  exhaustionem  5  f)  per  carci¬ 
noma  intestini  recti,  vesicae  urinariae,  uteri  etc. 

,  '  ;  •  -  5 

Therapia. 

Cura  Arthritidis  duplex  est,  scilicet  morbi  lotius 
cum  symptomatibus ,  et  singulorum  insultuum ;  hinc 
indicationes  sequentes  adimplendae  veniunt: 

1.  Morbum  praecavere  5 

2*  Productum  morbosum  neutralisare  et  eliminare  5 

3.  Paroxysmos  singulos  tanquam  crises  naturales 
tractare  $ 

4.  Complicationes  rite  aestimare ; 

5.  Inducta  reconvalescentia  partes  roborare. 

I.  Optime  morbus  praecavetur,  evitando  causas  snpra 

enumeratas  proximas  et  remotas,  hinc  regimine 
stricto  et  diaeta,  quod  illi  inprimis  observent,  qui 
a  parentibus  arthriticis  geniti  fomitem  perniciosum 
in  organismo  jam  ferunt,  data  ansa  erumpentem. 
Complectit  vero  regimen  non  solum  cibum  et 
potum ,  sed  aerem  quoque ,  motum  et  quietem , 
somnum  et  vigilias ,  retenta  et  excreta ,  adplicata 
et  mixta. 

Evitentur  praecipue  refrigerium  pedum,  humi- 
daque  tempestas,  quae  regionibus  ad  litora  maris 
sitis,  paludibus  obsessis ,  aquis  stagnantibus  re¬ 
pletis  propria  esse  solet.  De  cibo,  potu  ,  vitae¬ 
que  conditione  jam  in  Aetiologia  fusius  tractavi¬ 
mus  5  fugiant  hoc  intuitu  ad  Arthritidem  proclivia 
individua  spirituosa,  cibos  conditos,  artificiales, 
pingues  ,  oleosos ,  mueilaginosos  ,  salinos,  farino¬ 
sos,  carnem  fumo  conditam,  indigestibilem $  vitam 
sedentariam,  studia  in  noctem  protracta,  excessum 
in  Venere  etc. 

Materies  a  natura  ad  excretionem  destinata  ne 
retineatur  justo  longius  5  subito  ne  supprimantur 
sudores  5  ulcera  inveterata  ne  cito  cicatrisentur, 
habitualesque  impetigines  ne  sanentur. 

Quae  valeant  de  perverso  medicamentorum  usu, 
stimulantium,  narcoticorum ,  praecipue  vero  oxy- 
dorum  metallicorum ,  ut  plumbi ,  mercurii  etc. , 
facile  perspicimus,  si  consideramus  sequelas  exinde 
emanantes. 

II.  Secundae  indicationi  ut  satisfaciamus,  se-  et  ex- 

cretiones,  nec  non  digestionis  et  assimilationis 


opus  rite  aestimemus  oportet .  quo  lit  ,  ut  erasis 
inepta  in  succum  et  sanguinem  translata  eliminetur, 
et  metastasis  ad  articulos  praecaveatur,  vel  saltem 
diathesis  metastatica  minuatur. 

Yiae  eliminationi  maxime  idoneae  sunt  cutis  et 
viae  urinales ,  in  quas  omnia  fere  Arthritidi  specifice 
opposita  medicamina  ex  serie  diaphoreticorum  et  diure¬ 
ticorum  desumta  effectus  suos  exserunt  salutares.  Omnia 
vero  porrecta  remedia  ab  assimilationis  organis  facile 
diuque  perferri,  atque  successive  praepeditis  se-  et 
excretionibus ,  sanguinis  et  in  hujus  sequelam  totius 
corporis  qualitatem  alteratam  emendare  debent.  In  lon¬ 
gum  protractus  usus  diaphoreticorum,  diureticorum  et 
purgantium  ab  initio  quidem  fausto  successu  adhibito¬ 
rum ,  serius  pejorem  reddit  morbum.  Idiosyncrasiae 
quoque  sunt  respiciendae ,  hinc  forma  eligenda  ,  quam 
aeger  praediligit. 

His  praemissis  liceat  nonnulla  pharmaca  in  Ar¬ 
thritide  valdopere  celebrata  enumerare : 
a)  Guajacum.  Adaucta  sj^stematis  sanguiferi  et  lym¬ 
phatici  actione  se-  et  excretiones  per  cutem ,  per 
urinam  et  alvum  promovet  simulque  alterat  5  optime 
laxis  et  phlegmaticis  individuis,  nunquam  sub  statu 
febrili  porrigitur  sequenti  sub  forma: 


Rp.  Resin.  Guajac. 

Gununi  arab. 

a  a  drachm .  duas 

Aq.  destill. 

unc.  sex 
Fiat  emuls.,  adde 
Nitri  puri 

drachmam 

Syrup.  emuls. 

unciam 

Vini  antimon. 

drachmam 

IVI.  I).  S.  Alie  2  Stunden  1  EssloffeL 

b)  Antimonialia  cutis  transpirationem  adaugent,  se-  et 
excretiones  tubi  alimentaris  promovent,  et  tali  ratione 
morbosam  sanguinis  diathesin  emendant  5  ast  facil¬ 
lime  organa  assimilationis  debilitant,  quare  nonnisi 
in  valida  digestione ,  robustis  individuis  diutius 
usurpata  minimisque  dosibus  porrecta  salutares  ex¬ 
serunt  virtutes.  Pro  diversa  morbi  forma  diversa 
quoque  indicantur  praeparata.  1.  .4 ntimonium  crudum 
convenit  aegris  cute  inerti,  frigida  praeditis,  hu¬ 
morum  serosorum  et  muci  abundantia  laborantibus. 
2/ Sulphur  auratum  Antimonii  adhibetur,  ubi  crises 
per  sudores  et  expectorationem  promovendae  sunt. 
3.  Pulvis  alterans  Plumeri,  ubi  glandularum  simul 
adsunt  obstructiones. 

c)  Mercurialia.  Tutius  Sublimato  (exceptis  casibus  in¬ 
veteratissimis)  Calomel  agit ;  sed  sub  usu  strenuum 
regimen  diaeteticum  observandum. 

d)  Purgantia  praeprimis  in  congestionibus ,  stasibus , 
infarctibus,  plethora  abdominali,  et  complicatione  cum 
haemorrhoidibus  salutifera  sunt. 

e)  Su!  fu  reta  agunt  diaphoretice  cutis  metamorphosin 
propellendo  et  secretiones  omnes  cavi  abdominis 
augendo  et  alterando  5  hinc  optimo  successu  plurimis 
copulantur  remediis ,  sed  stases  praesentes  prius 
solvantur.  Ne  autem  porrigantur  erethicis  et  habitu 
sicco  praeditis. 

f)  Alcalia  et  Sapones  solvunt  stases ,  propellunt  in¬ 
farctus,  dissolvunt  obstructiones,  et  hinc  alteratione 
organorum  secretoriorum  agunt.  Noxius  vero  indige¬ 
stioni  influxus  timendus  est  5  ideoque  non  diutius , 
nec  prostrata  vi  digestrice  adhibeantur.  Optime  co¬ 
pulantur  cum  amaricantibus,  e.  g. 


Rp.  Natr.  carbon. 

drachmam 

Extr.  Absinth. 

drachmas  duas 
Aq.  Menth.  pip. 

une.  quatuor 
Syr.  cort.  Aurant. 

unciam 

Tinct.  cort.  Aurant. 

drachmas  duas. 

g)  Roborantia  amissum  organorum  abdominalium  tonum 
restituunt  ?  atoniam  tymphaticorum  vasorum  tollunt, 
laxitatem  pellunt,  et  partes  roborant.  Huc  spectant: 
Extr.  Tarax.,  Fumar.,  Saponar.,  Centaurium  minus, 
Trifol.  tibr.,  Quassia,  Cascarilla,  Tormentilla,  Co- 
lombo,  Cortex  peruv.,  diversa  Ferri  praeparata. 

h)  Stimulantia.  Volatilia  viribus  debilitatis  antecedant 
tonicis,  quibuscum  saepe  conjunguntur ,  quo  facilius 
digerantur.  Horum  omnium  princeps  est  Calamus  aro¬ 
maticus  ;  grate  enim  adficit  nervos  et  vasa  sanguifera 
omnemque  vegetationem  erigit.  Simili  modo  agunt : 
Radix  Angelicae,  Enulae,  Valerianae  sylv.,  Caryo- 
phyll.,  Arnica  etc. 

i)  Narcoticorum  quaedam  principio  acri  ac  propria  sua 
vegetationem  alterandi  vi  proficua  in  Arthritide  eva¬ 
dunt.  Laudantur :  Aconitum ,  Colchicum  autumnale , 
Conium  maculatum,  Prunus  padus,  Digitalis  purpurea, 
Duleamara  etc. 

k}  Ralnea,  quae  certe  omnium  primum  obtinent  locum. 
Effectus  eorum  salutaris  patefit  irritamento,  quod 
exserunt  in  cutem,  erigendo  vasa  capillaria,  ape¬ 
riendo  poros  ,  fovendo  transpirationem ,  quo  fit,  ut 
unum  colato riorum  primariorum  munere  suo  bene 
fungatur.  Adhibentur  frigida  et  calida;  priora  augent 

tonuin  fibrarum  5  et  deprimunt  adauctam  sensilitatem  5 
spectant  huc:  aquae  Pjrmontanae ,  Driburgenses 
etc.  Efficacia  calidarum  dependet  ab  irritamento  in 
nervos  cutaneos  et  aucta  resorptione  systematis  lym¬ 
phatici  5  hinc  optime  a  sensilibus ,  constitutionis 
siccae  perferuntur.  Excellunt:  thermae  Aachenses, 
Badenses,  Wisbadenses,  Toplizenses,  Carlsbaden- 
ses  etc. 

III.  Quod  tractamen  singulorum  paroxysmorum  attinet, 
sequentia  notasse  sufficiat*  Febris  insultum  ar¬ 
thriticum  normalem  concomitans  tractanda  est  ut 
quaelibet  febris  inflammatoria,  ea  tamen  cum  cau¬ 
tela,  ne  venaesectionibus  aut  purgantibus  omnis 
frangatur  febris  vigor,  ne  proinde  inflammationes 
arthriticae  in  articulis  formari  impediantur,  forma¬ 
tae  turbentur  aut  plane  repellantur  5  vel  evacua¬ 
tiones  criticae  per  sudores  ac  urinas  exspectan¬ 
dae  praevertantur,  praesentes  intercipiantur.  Con¬ 
siderandi  enim  sunt  paroxysmi,  ut  supra  dictum 
fuit ,  qua  crises  seu  molimina  naturae  medicatri- 
cis,  processum  morbosum  hac  parte  eliminandi , 
quae  si  regulari  suo  decursu  interrumpuntur,  vel 
penitus  supprimuntur,  perniciosas  minantur  me¬ 
tastases  in  partes  nobiliores.  Quare  artus  dolentes 
inflammati  quiete  teneantur  leniter  tecti,  et  mitiore 
sub  inflammatione  stupa  cannabina  vel  linea,  vel 
strophio  lineo  bene  siccato ,  calefacto  obvoluti 
sicce  foveantur,  validiore  autem  inflammatione  fo¬ 
mentis  humidis  emollientibus,  vel  cataplasmatibus 
tegantur.  Sudor  vaporosus  universalis,  alvus  et 
urinae  criticae  ne  turbentur,  sed  potius  lenioribus 
diaphoreticis,  eccoproticis  et  diureticis  subleven¬ 
tur.  Hocce  sub  tractamine  si  febris  pedetentiin 
decrescens  denuo  evanescit ,  articulorum  phlogo- 
sis  autem  increscit,  sollicite  caveatur,  ne  phlo- 

goses  istac  metastaticae  in  decursa  turbentur. 
Inflammationes  articulorum  ubi  vel  debito  segnius 
formantur  ,  vel  lentius  resolvuntur,  levibus  mem¬ 
brorum  frictionibus  et  motu  cauto  opus  habent, 
absente  tantum  febre  et  cute  non  sudante  extra 
lectum  peragendo.  Doloribus  vehementibus  oppo¬ 
nere  narcotica ,  Opio  tamen  vitato  ,  conceditur  , 
imo  pro  re  nata  requiritur, 

Ubi  vero  insultus  arthritici  decursum  irregula¬ 
rem  faciunt,  ubi  nempe  in  articulis  aut  plane 
non ,  aut  imperfecte  solum  et  febre  aequabiliter 
continuante  evolvuntur,  earumque  in  locum  sym¬ 
ptomata  invasionis  arthriticae  in  viscere  quodam, 
e.  g.  cerebro ,  pulmonibus ,  ventriculo ,  organis 
uropoeticis  sese  produnt,  causa  talis  anomaliae 
illico  eruenda,  congruo  modo  tollenda ,  siinulque 
eo  adiaboranduin  est,  ut  Arthritis  ad  articulos 
determinetur,  legitime  hic  evolvatur  perfecteque 
judicetur.  Quomodo  haec  praestentur,  quemad¬ 
modum,  quomodo  Arthritis  retrogressa  et  larvata 
sint  tractandae ,  ex  principiis  Therapiae  generalis 
elucet. 

IV.  Saepe  cum  syphilide ,  saepius  adhuc  cum  scro- 
phulosi  in  connubio  occurrit  $  porro  scabies, 
scorbutus ,  scirrhus,  carcinoma,  morbi  organici, 
habitus  apoplecticus  ,  phthisicus  etc.  illius  com¬ 
plicationem  sistunt.  In  his  casibus  indicatio 
valet  vitalis :  tollatur  primo  morbus  periculosior, 
majorisque  momenti,  tractando  illum  secundum 
characterem,  formam  et  extensionem,  priusquam 
therapia  instituatur  morbi  levioris* 

V.  Quodsi  per  therapiam  institutam  radicitus  aut  pro 

parte  saltem  morbum  devicimus,  reconvalescentia 
probe  dirigenda  est ;  nam  brevi  post  morbum 
exantlatum  magna  remanet  omnium  partium  atonia 


cum  nimia  nervorum  sensilitate,  ita  quidem,  ut 
quicunque  nocivus  influxus  facile  recidivam  priori 
multo  perniciosiorem  provocare  valeat.  Quare 
oportet  nunc  ad  tonica ,  amara ,  adstringentia 
transgredi ,  semper  vero  habito  respectu  virium 
digestricium.  Haec  est  prima  conditio  5  secunda 
autem,  sine  qua  nullum  tractamen  finem  optatum 
assequetur,  est:  diaeta  adaequata,  justumque  ex 
omni  parte  regimen. 


Theses  defendendae. 


I. 

A  nato  inia  medico  id  ,  quod  geographia  «historiographo. 

II. 

Chemia  organica  adhucdum  manca. 

III. 

In  febribus  exanthematicis  sanguinis  depletiones  cauta 
nonnisi  manu  instituendae. 

IV. 

Cystotomia  lateralis  ceteris  methodis  praeferenda. 

V. 

Pulmones  infantis  aquae  supranatantes  absolute  non 
evincunt  ,  eam  post  partum  vixisse. 

VI. 

Chronica  artuum  inflammatio  rheumatica  differt  ab  Ar¬ 
thritide. 

VII. 

Quo  plura  contra  morbum  quempiam  laudantur  remedia, 
eo  majori  sub  ejus  cura  premimur  egestate. 

VIII. 

Deligatio  funiculi  umbilicalis  nequaquam  superflua. 

IX. 

Aquae  minerales  artificiales  naturalibus  aequiparari  non 
possunt. 

X. 

Centrum  circulationis  potius  in  pulmonibus ,  quam  in 
corde  quaerendum. 

XI. 

Tartarus  emeticus  in  nevrosibus  praestantissimum  re¬ 


medium. 

XII. 

Epikeratomia  Hypokeratomiae  praeferenda. 

XIII. 

In  ossium  fracturis  quo  rarius  deligationem  renovabis  ? 
eo  citius  securiusque  sanabis* 

XIY. 

Optimus  pelvimeter  medici  obstetricii  manus. 

XV. 

Contra  morbos  haereditarios  educatio  justa  optima  pro- 
phylaxis. 


